Тәжікстанда он шенеунік сотталды
"Тәжікстанда он шенеунік сотталды" | "https://abai.kz/post/44257"
TITLE: Тәжікстанда он шенеунік сотталды
URL: https://abai.kz/post/44257
META: "Тәжікстанда он шенеунік сотталды" | "https://abai.kz/post/44257"
DATE: 19.07.2016
AUTHOR(s): Абай-Ақпарат
TOTAL WORDS: 162
TEXT: Тәжікстан Жоғарғы соты төрғасының мәлімдеуінше, өткен жылы қыркүйекте Душанбе және Вахдат қалаларында болған бүлікке байланысты құқыққорғау органдарының он шенеунігі түрме жазасын алды. Сотталғандардың бірі жоғары лауазымды қызметте істеген. Бірақ Жоғарғы сот басшысы олардың есімдері мен қызметтерін атаған жоқ. Тәжікстан Жоғарғы сотының төрағасы Шермухаммади Шохиён 18 шілдеде Душанбе қаласында баспасөз мәслихатын өткізіп, қорғаныс министрінің бұрынғы орынбасары Абдухалим Назарзоданың (Ходжи Халим) бүлігіне қатысты қылмыстық істі қарау аяқталғанын мәлімдеді. Ол «Назарзода бүлігі биліктің әрекетсіздігінен болды» деп мәлімдеді. 2015 жылы 4 қыркүйек күні таңертең Вахдат қаласының ішкі істер бөліміне және Душанбе әуежайы маңындағы милиция кезекшілік пунктіне шабуыл жасалды. Билік бұны Назарзоданың адамдары ұйымдастырған деп есептейді. Сол кезде Назарзода Тәжікстан қорғаныс министрінің орынбасары қызметін атқаратын. Қылмыстық топқа қарсы операция Рамит шатқалында 12 күнге созылды. Соның салдарынан 14 полиция қызметкері қаза болып, қылмыстық топтың шамамен 30 мүшесі өлтірілді. Осы оқиғадан соң 200-ге жуық адам қамауға алынды және Тәжікстан соты солардың басым бөлігіне жаза белгіледі. Сот процестері жабық өтті, тіпті мемлекеттік БАҚ сот шешімдері туралы хабар таратқан жоқ. Абай-ақпарат
